section_heading: Koncept
paragraph_text: Emisija je posvećena je osobama s invaliditetom i sustavno prati teme vezane uz tu populaciju, koja prema Svjetskoj zdravstvenoj organizaciji iznosi 10% ukupne populacije, s prognozom da će taj broj do 2020. godine porasti na 20%. U svom radu, poglavito se rukovodi Pravilom 1 Standardnih pravila Ujedinjenih naroda o izjednačavanju mogućnosti za osobe s invaliditetom, a koja se odnosi na razvijanje svijesti šire društvene zajednice. Emisija se emitira utorkom, dva puta mjesečno.